CELEX: 32016D2229
Language: lt
Date: 1481241600000
Title: 2016 m. gruodžio 9 d. Komisijos įgyvendinimo sprendimas (ES) 2016/2229, kuriuo nutraukiama antidempingo priemonių, taikomų importuojamam Kinijos Liaudies Respublikos kilmės natrio gliukonatui, dalinė tarpinė peržiūra pagal Europos Parlamento ir Tarybos reglamento (ES) 2016/1036 11 straipsnio 3 dalį, siejama tik su vienu Kinijos eksportuojančiu gamintoju „Shandong Kaison“

10.12.2016   
            
            
               LT
            
            
               Europos Sąjungos oficialusis leidinys
            
            
               L 336/40
            
         KOMISIJOS ĮGYVENDINIMO SPRENDIMAS (ES) 2016/2229
   2016 m. gruodžio 9 d.
   kuriuo nutraukiama antidempingo priemonių, taikomų importuojamam Kinijos Liaudies Respublikos kilmės natrio gliukonatui, dalinė tarpinė peržiūra pagal Europos Parlamento ir Tarybos reglamento (ES) 2016/1036 11 straipsnio 3 dalį, siejama tik su vienu Kinijos eksportuojančiu gamintoju „Shandong Kaison“
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 9 straipsnio 1 dalį,
   kadangi:
   1.   PROCEDŪRA
   
   1.1.   Galiojančios priemonės
   
   
               (1)
            
            
               Įgyvendinimo reglamentu (ES) Nr. 965/2010 (2) Taryba nustatė galutinį antidempingo muitą importuojamam Kinijos Liaudies Respublikos kilmės sausam natrio gliukonatui, kurio Muitų sąjungos ir statistikos (CUS) numeris 0023277–9, Cheminių medžiagų santrumpų tarnybos (CAS) registro numeris 527–07–1, o KN kodas šiuo metu yra ex 2918 16 00 (TARIC kodas 2918160010).
            
         1.2.   Prašymas atlikti peržiūrą
   
   
               (2)
            
            
               Komisija gavo „Jungbunzlauer SA“ ir „Roquette Italia SpA“ (toliau – pareiškėjai) prašymą atlikti dalinę tarpinę peržiūrą pagal Tarybos reglamento (EB) Nr. 1225/2009 (3) 11 straipsnio 3 dalį. Prašymas susijęs tik su vieno Kinijos Liaudies Respublikos (toliau – KLR) eksportuojančio gamintojo – „Shandong Kaison“ – dempingo aspektų tyrimu.
            
         1.3.   Peržiūros inicijavimas
   
   
               (3)
            
            
               Informavusi valstybes nares ir nustačiusi, kad prašyme pateikta pakankamai prima facie įrodymų, pagrindžiančių dalinės tarpinės peržiūros inicijavimą, Komisija 2016 m. vasario 19 d.Europos Sąjungos oficialiajame leidinyje paskelbtu pranešimu apie inicijavimą (4) paskelbė inicijuojanti dalinę tarpinę peržiūrą pagal Reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių 11 straipsnio 3 dalį, kurią atliekant bus nagrinėjami tik su „Shandong Kaison“ susijusio dempingo aspektai.
            
         2.   PRAŠYMO ATSIĖMIMAS IR TYRIMO NUTRAUKIMAS
   
   
               (4)
            
            
               2016 m. rugsėjo 22 d. raštu Komisijai pareiškėjai atsiėmė prašymą atlikti peržiūrą.
            
         
               (5)
            
            
               Kai prašymas atsiimamas, pagal pagrindinio reglamento 9 straipsnio 1 dalį tyrimas gali būti nutrauktas, nebent toks nutraukimas prieštarautų Sąjungos interesams.
            
         
               (6)
            
            
               Atliekant tyrimą nenustatyta jokių aplinkybių, rodančių, kad toks nutraukimas prieštarautų Sąjungos interesams. Todėl Komisija mano, kad šį tyrimą reikėtų nutraukti. Apie tai buvo pranešta suinteresuotosioms šalims ir joms suteikta galimybė teikti pastabas. Tačiau pastabų negauta.
            
         
               (7)
            
            
               Todėl Komisija daro išvadą, kad su importuojamu KLR kilmės natrio gliukonatu susijusi dalinė tarpinė peržiūra turėtų būti nutraukta.
            
         
               (8)
            
            
               Šis sprendimas atitinka pagrindinio reglamento 15 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Antidempingo priemonių, taikomų importuojamam Kinijos Liaudies Respublikos kilmės natrio gliukonatui, dalinė tarpinė peržiūra nutraukiama nekeičiant galiojančios antidempingo priemonės dydžio.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. gruodžio 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2016 6 30, p. 21.
   
      (2)  2010 m. spalio 25 d. Tarybos įgyvendinimo reglamentas (ES) Nr. 965/2010, kuriuo nustatomas galutinis antidempingo muitas ir laikinojo muito, nustatyto importuojamam Kinijos Liaudies Respublikos kilmės natrio gliukonatui, galutinis surinkimas (OL L 282, 2010 10 28, p. 24).
   
      (3)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51). Šis reglamentas kodifikuotas pagrindiniu reglamentu.
   
      (4)  Pranešimas apie antidempingo priemonių, taikomų importuojamam Kinijos Liaudies Respublikos kilmės natrio gliukonatui, dalinės tarpinės peržiūros inicijavimą, siejamą tik su vienu Kinijos eksportuojančiu gamintoju – „Shandong Kaison“ (OL C 64, 2016 2 19, p. 4).